**Kalnciema pagasta vidusskolas pašnovērtējuma ziņojums**

|  |  |
| --- | --- |
| Kalnciemā, 22.12.2021. |  |
| (vieta, datums) |  |

Publiskojamā daļa

SASKAŅOTS

|  |  |  |
| --- | --- | --- |
| Jelgavas novada izglītības pārvaldes vadītāja |  |  |
| (dokumenta saskaņotāja pilns amata nosaukums) | | |
|  |  | Ginta Avotiņa |
| (paraksts) |  | (vārds, uzvārds) |
| 23.12.2021. |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2020./2021.māc.g. | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanas  datums |
| Pamatizglītības programma | 21011111 |  | V-5186 | 2012.gada 22.jūnijā | 102 | 102 |
| Vispārējās vidējās izglītības vispārizglītojošā virziena programma | 31011011 |  | V-2793 | 2012.gada 22.jūnijā | 10 | 10 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 22 | Pedagogi strādā ar lielām slodzēm. 50% pedagogu slodze ir 30 līdz 40 stundas. Ar nepilnu slodzi strādā 5 interešu izglītības skolotāji, 5 dažādu mācību priekšmetu skolotāji, kas strādā 1 vai 2 dienas nedēļā vai arī pasniedz mācību priekšmetu, kuram ir neliels stundu skaits nedēļā. 1 pedagogi atrodas bērna kopšanas atvaļinājumā. |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. |  |  |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 3 | no tiem 2 ar daļēju un 1 ar pašvaldības finansējumu, |

* 1. Sasniedzamie rezultāti 2021./2022.māc.g.- pilnveidotā mācību satura un pieejas ieviešana.

1. **Izglītības iestādes darbības pamatmērķi** 
   1. Izglītības iestādes misija- nodrošināt mūsdienu prasībām un izglītības attīstības tendencēm atbilstošu, kvalitatīvu mācību procesu izglītojamā personības izaugsmei.
   2. Izglītības iestādes vīzija par izglītojamo - lietpratīgs skolēns, kurš mācās ar interesi un atbildību, ciena un rūpējas par sevi un citiem, izjūt piederību savai klasei, skolai, novadam un valstij.
   3. Izglītības iestādes vērtības cilvēkcentrētā veidā - atbildība, cieņa, piederība.
   4. 2020./2021.mācību gada darba prioritātes (mērķi/uzdevumi) un sasniegtie rezultāti:

|  |
| --- |
| **Mācību saturs:** Jaunā mācību satura ieviešana un saskaņošana. |
| **Sasniegtie rezultāti:**  • 2020. gada augustā notikusi sanāksme 1., 4. un 7. klašu skolotājiem par jaunā satura plānošanas principiem un izmaiņām vērtēšanas sistēmā.  • metodiskajās komisijās ir pārrunāts, kādas prasmes, zināšanas, izpratne un attieksmes skolēniem jāapgūst skolā, atbilstoši noteiktajiem mūsdienīgas lietpratības izglītības mērķiem un vietējai situācijai skolā (27.08.2020.- pamatskolas un vidusskolas, sākumskolas un klašu audzinātāju MK),  • skolotāji ir iepazīstināti ar līmeņu aprakstiem pēc SOLO taksonomijas. Stundas, diagnosticējošos un pārbaudes darbus cenšas veidot atbilstoši tai, par to liecina savstarpējās mācīšanās laikā iegūtā informācija (2019.gada decembris metodisko komisiju sēde),  • ņemot vērā pedagogu, vecāku un skolēnu aptaujas rezultātus, kas veikta 2020.gada februārī ar mērķi noskaidrot skolotāju darba vērtējumu mācību satura realizēšanai, var secināt, ka lielākā daļa vecāku (70% aptaujāto) un skolēnu (85%) ir apmierināti ar tā norisi skolā. |
| **Mācīšana un mācīšanās:** Efektīva mācību stunda, mācību pieejas maiņa, gatavojoties jaunā standarta ieviešanai. |
| * jaunā satura un pieejas ieviešanas norise izvērtēta pedagoģiskās padomes sēdē 2021. gada augustā. * attālinātā mācību procesa laikā organizēti pieredzes semināri IT rīku apguvei un efektīvu tiešsaistes stundu organizēšanai. Skolotāji dalījās ar pieredzi par efektīvas mācību stundas organizēšanu attālinātā mācību procesa laikā, sniedzot konkrētus ieteikumus un rādot piemērus dažādiem rīkiem, vietnēm, uzdevumu veidiem, * mācību procesā skolotāji izmanto daudzveidīgas mācību satura apguvei piemērotas mācīšanas metodes (stundu vērošana, labās prakses piemēri, skolotāju darba pašvērtējums), |
| **Resursi:** Pedagogu profesionālās pilnveides nodrošināšana kompetencēs balstīta izglītības satura realizēšanā |
| **Sasniegtie rezultāti:**  Īstenota skolotāju tālākizglītība izpratnes par izmaiņām jaunajā saturā un jaunās pieejas akcentiem veidošanai:  • 95% vispārējās izglītības pedagogu ir piedalījušies 6 līdz 36 stundu kursos par kompetencēs balstītu mācību saturu.  • Visi pedagogi izmantojuši Skola 2030 vebinārus un konsultācijas.  • Skolā organizētas mācīšanās grupas skolotājiem par sasniedzamā rezultāta izvirzīšanu, formulēšanu, kā arī vērtēšanas pieejas maiņu. |

1. **Kritēriju izvērtējums** 
   1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādes pašvērtēšanā un attīstības plāna veidošanā iesaistās skolotāji un skolēni. Ir saliedēta skolas administrācijas komanda, kura darbojas efektīvi, izsakot priekšlikumus un izrādot iniciatīvu.  Aktīvi darbojas skolas padome, bet kopumā skolas dzīvē iesaistās lielākā daļa vecāku. | Lai iegūtu pilnvērtīgāku skolas darbības izvērtējumu un plānotu turpmākās attīstības vajadzības, nepieciešams palielināt vecāku līdzdalību. |
| Ir zināmas personāla vadības pieejas, metodes un principi. Tiek deleģēti pienākumi un atbildība administrācijas darbiniekiem un pedagogiem.  Administrācijas darbiniekiem ir izstrādāts un skaidri saprotams pienākumu sadales grafiks. |  |
| Ir radīta vide, lai skola funkcionētu kā mācīšanās organizācija. Ir izvirzīti skaidri, konkrēti, reāli un terminēti mērķi, kas vērsti uz katra skolēna izaugsmi. Viss skolas personāls ir iesaistīts profesionālajā pilnveidē, kas virzīts uz skolas mērķu sasniegšanu. |  |
| Tiek īstenota finanšu un materiāltehnisko resursu pārvaldība. Ir zināmas skolas vajadzības, tiek veidots skolas budžets un sekots tā izpildei, vajadzības gadījumā veicot nepieciešamās korekcijas. |  |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Regulāri tiek atjaunoti iekšējie normatīvie akti, ņemot vērā ārējo normatīvo aktu izmaiņas. Regulāri tiek atjaunota un papildināta informācija VIIS datu bāzē. | Turpināt nodrošināt izglītības iestādes tiesiskumu, atjaunojot un aktualizējot iekšējos normatīvos aktus un papildinot un atjaunojot informāciju VIIS sistēmā. |
| Lēmumi tiek pieņemti demokrātiski, procesā tiek iesaistīta skolas administrācija, pedagogi, Skolēnu pašpārvalde un Skolas padome. Mērķtiecīgi tiek vadītas krīzes situācijas, uzņemoties atbildību un nepieciešamības gadījumā pieņemot nepopulārus lēmumus. |  |
| Komunikācijai ar skolēniem, vecākiem un darbiniekiem tiek izvēlēts atbilstošs komunikācijas veids. Covid 19 pandēmijas apstākļos tiek pielietota krīzes komunikācija: komunikācija notiek nekavējoties, tā ir savlaicīga, konkrēta, viegli saprotama. Tiek nodrošināta atgriezeniskā saite. |  |
| Izglītības iestādē definētās vērtības ir visu iesaistīto pušu kopīgs darba rezultāts. Tiek īstenota cieņpilna komunikācija. Publiskā komunikācija neatšķiras no iekšējās komunikācijas. |  |
| Vadītājam ir skaidra izpratne par politikas plānošanas dokumentos noteiktajām prioritātēm. Plānojot skolas darbu tiek ņemti vērā nozares politikas mērķi un sasniedzamie rezultāti. | Skolas darbībā akcentēt izglītības nozares politikas mērķus un sasniedzamos rezultātus. |
| Skolotāji ir pozitīvi noskaņoti realizējot uz kompetencēm balstītu izglītību un veidojot skolu kā mācīšanās organizāciju. Pārmaiņas sāka skolvadība, pakāpeniski apmācot un motivējot skolotājus, ar mērķi uzlabot katra skolēna sasniegumus. Skolas vadība strādā kā komanda, motivē skolas personālu, plāno personāla mācīšanos, sadarbību un pieredzes apmaiņu. | Turpināt strādāt ar skolas kolektīvu, lai realizētu uz kompetencēm balstītu izglītību. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Laba sadarbība ar dibinātāju, vienots redzējums par iestādes attīstību. Veiksmīga sadarbība ar dažādām institūcijām preventīvā darba nodrošināšanai, drošības, veselīga dzīvesveida, personības izaugsmes un karjeras jautājumos. | Sadarbībā ar dibinātāju jāturpina iestādes infrastruktūras uzlabošana. |
| Regulāra sadarbība ar vietējo kopienu, ar kopienas sabiedriskajām organizācijām. Tiek iniciēti dažādi pasākumi un projekti mācību satura apguvei un karjeras iespēju izzināšanai. Sadarbība ar dolomīta ražotni “Gneiss”, kūdras ieguves ražotni “Laflora”, šūšanas uzņēmumu “Spektre”, bibliotēku, SARC u.c. |  |
| Skolas personāls aktīvi iesaistās aktuālo pārmaiņu ieviešanā. Skolā inovāciju ieviešana notiek pārdomāti, plānoti, pakāpeniski un saprotami. |  |
| Ir nodrošināta informācijas apmaiņa un iespēja metodiski sadarboties visiem skolotājiem. Sadarbība ir mērķtiecīga un regulāra. |  |
| Vecāki labprāt un regulāri iesaistās izglītības iestādes darbā gan pēc uzaicinājuma, gan izrādot pašiniciatīvu. | Mudināt vecākus vairāk iesaistīties piedāvātajos izglītojošajos pasākumos un vairāk izrādīt pašiniciatīvu piedaloties skolas darbībā. |
| Skolā darbojas skolas padome un pašpārvalde. Skolas padomes darbā piedalās pašpārvaldes un pašvaldības pārstāvji. Pašpārvalde ne tikai organizē pasākumus, bet arī savu iespēju robežās piedalās skolas darba plānošanā un izvērtēšanā, risina mācīšanās jautājumus. | Veicināt skolas padomes un pašpārvaldes pašiniciatīvu. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Visiem pedagogiem ir nepieciešamās izglītības atbilstība normatīvajos aktos noteiktajām prasībām. |  |
| Visiem pedagogiem ir nepieciešamās profesionālās kompetences pilnveides atbilstība normatīvajos aktos noteiktajām prasībām. |  |
| Visiem pedagogiem ir atbilstoša noslodze. | Iespēju robežās nodrošināt optimālu noslodzi. |
| Skolā ir izstrādāta un tiek ievērota pedagogu profesionālās darbības kvalitātes novērtēšanas sistēma. | Regulāri sekot pedagogu profesionālās darbības pilnveidošanai atbilstoši izglītības iestādes pedagogu profesionālās darbības pilnveides sistēmai. |

1. **Informācija par lielākajiem īstenotajiem projektiem par 2020./2021.māc.g.**
   1. To īsa anotācija un rezultāti:

* Projekts "Karjeras atbalsts vispārējās un profesionālās izglītības iestādēs".
* Projekts „Atbalsts priekšlaicīgas mācību pārtraukšanas samazināšanai”.
* Projekts "Atbalsts izglītojamo individuālo kompetenču attīstībai".
* Zviedrijas vēstniecības projekts “Bērni nepiedzimst ar aizspriedumiem”.

1. **Informācija par institūcijām, ar kurām noslēgti sadarbības līgumi** 
   1. Šūšanas un rokdarbu skola „Burda Rīga”, Izglītības iestādes Reģistrācijas Nr. 3332801422 Marijas iela 20/21, Rīga, LV-1011,
   2. SIA “Spectre Latvia”, Reģistrācijas Nr. 40003527355, Jelgavas novads, Kalnciems, LV-3016
2. **Audzināšanas darba prioritātes 2019.-2021.g. un to ieviešana**
   1. Prioritātes (bērncentrētas, domājot par izglītojamā personību):

* skolēnu izpratnes par veselības un drošības jautājumiem izpratne,
* pilsoniskās audzināšanas darba pilnveide,
* darbs ar talantīgiem bērniem.
  1. Audzināšanas darba prioritāšu ieviešana:
* panākta vienota pedagoģiskā pieeja ar audzināšanu saistītu jautājumu risināšanā,
* audzinātāji pilnveidojuši prasmes audzināšanas jomā semināros un profesionālās pilnveides kursos,
* klases stundas, skolas pasākumi un ekskursijas tika organizētas, lai veicinātu skolēnu izpratni par skolas vērtībām - atbildību, cieņu un piederību,
* interešu izglītības dalībnieku aktīva iesaistīšanās tematisko pasākumu sagatavošanā un norisē.

1. **Citi sasniegumi**
   1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).

* 1.-3.vieta bioloģijas, matemātikas, krievu valodas olimpiādēs Jelgavas un Ozolnieku novados,
* divas 3.vietas un divas pateicības Jelgavas un Ozolnieku novadu vizuālās mākslas konkursā “Mans pavasara brīnums”,
* atzinība Starptautiskajā skolēnu radošo darbu konkursā “Pilsēta un es” (Lietuva),
* godalgotas vietas “Europe Direct” un JNMMS konkursā “Eiropas izcilie mākslinieki”,
  1. Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā:
* ***Secinājumi:*** *Labi rādītāji 9.klasei ir angļu valodā, tie ir par 2,33 augstāki par valsts vidējiem rādītājiem un salīdzinājumā ar iepriekšējo gadu par 7, Matemātikā par līdzvērtīgi kā valstī un salīdzinājumā ar iepriekšējo gadu par 5,42 augstāki, bet latviešu valodā zemāki par valsts vidējiem rādītājiem, jo 2/3 skolēnu dzimtā valoda nav latviešu, bet krievu. Salīdzinājumā ar iepriekšējo gadu rezultāti ir uzlabojušies par 3,49. Iepriecina fizikas rezultāti, jo tie ir virs valsts vidējiem.*
* ***Secinājumi:*** *Apguves koeficients 3.klasei matemātikā ir paaugstinājies, latviešu valodā aptuveni vienāds. Tas ir svārstīgs tāpēc, ka lielākajai daļai skolēnu dzimtā valoda ir krievu. Salīdzinot pagājušā gada rezultātus ar valsts rezultātiem- latviešu valodas rādītāji ir līdzīgi kā valstī, bet matemātikā ir par 9,58 augstāki.*
* ***Secinājumi:*** *Latviešu valodas apguves koeficients 6.klases izglītojamiem, kuru lielākajai daļai latviešu valoda nav dzimtā, ir ļoti labs, tas ir par 6,18 augstāks kā valstī, matemātikas prasmes par 2,52 augstākas. Dabaszinībās par 19,25 augstāki par valsts vidējiem rādītājiem. Sasniegumi ir vērtējami kā augsti.*
* ***Secinājumi:*** *Zināšanu līmenis diagnosticējošajā darbā matemātikā (2020./2021.m.g.) ir 66,68%, kas ir augstāks, nekā novada kopējais rezultāts. Tā kā lielākajai daļai skolēnu latviešu valoda nav dzimtā, vērtējumu 55,29% var uzskatīt par labu. Jāpievērš uzmanība lasītprasmes pilnveides uzdevumiem.*

Kalnciema pagasta vidusskolas direktore Anita Klupša